stanford-oval/wikipedia huggingface dataset:
เนื้อขาว
หน้าที่

เนื้อขาวเป็นเนื้อเยื่อที่เป็นทางการสื่อสารระหว่างเขตต่าง ๆ ของเนื้อเทาในระบบประสาท
โดยใช้เครือข่ายคอมพิวเตอร์เป็นตัวอุปมา  เนื้อเทาก็จะเป็นคอมพิวเตอร์
ในขณะที่เนื้อขาวจะเป็นสายเคเบิลที่เชื่อมคอมพิวเตอร์ต่าง ๆ เข้าด้วยกัน
เนื้อขาวมีสีขาวก็เพราะไขมัน  (ของปลอกไมอิลิน)  ที่หุ้มใยประสาท (แอกซอน)  ของเซลล์ประสาทไว้
ใยประสาทแบบยาวเกือบทั้งหมดจะมีปลอกไมอิลิน  ซึ่งทำหน้าที่เป็นฉนวน
ซึ่งเป็นสิ่งที่สำคัญเพราะว่า  ทำให้ส่งข้อมูลระหว่างจุดต่าง ๆ ได้เร็ว
ในเนื้อขาว  มีลำเส้นใยประสาท (tract  หรือมัดแอกซอน) 3 ประเภท ที่เชื่อมส่วนหนึ่งของสมองไปยังอีกส่วนหนึ่ง  และไปยังไขสันหลัง  คือ
ลำเส้นใยประสาทที่วิ่งในแนวตั้งระหว่างสมองระดับสูงกับระดับที่ต่ำกว่า  และกับศูนย์ประสาทในไขสันหลัง และส่งข้อมูลระหว่างซีรีบรัมกับส่วนของร่างกายที่เหลือ เช่นลำเส้นใยประสาทเปลือกสมอง-ไขสันหลัง (cortico-spinal) ที่ส่งสัญญาณสั่งการ (motor) จากซีรีบรัมไปยังก้านสมองและไขสันหลัง. ลำเส้นใยประสาทอื่นส่งสัญญาณจากไขสันหลังขึ้นไปทางเปลือกสมอง (cerebral cortex)และในส่วนเหนือก้านสมอง  ใยประสาทเหล่านั้นมีรูปเป็นแผ่นกว้างและหนา  เป็นส่วนที่เรียกว่า internal capsule อยู่ระหว่างทาลามัสกับปมประสาทฐาน (basal nuclei)  และหลังจากนั้นจึงแผ่ขยายออกไปมีรูปคล้ายกับพัดส่งแอกซอนออกไปในเขตต่าง ๆ ของคอร์เทกซ์
(ดูรูป) ใยประสาทแนวเชื่อมจะข้ามจากซีกสมองหนึ่งไปยังอีกซีกสมองหนึ่งผ่านสะพานที่เรียกว่า  แนวเชื่อม (commissure) ใยประสาทแนวเชื่อมโดยมากข้ามผ่าน corpus callosum ซึ่งเป็นแนวเชื่อมที่ใหญ่ที่สุด แต่ก็ยังมีใยประสาทบางส่วนที่ข้ามผ่าน "แนวเชื่อมด้านหน้า"  (anterior commissure) และ "แนวเชื่อมด้านหลัง" (posterior commissure)  ใยประสาทแนวเชื่อมเหล่านี้ทำให้ซีรีบรัมด้านซ้ายและขวาสามารถสื่อสารกันได้
ใยประสาทสัมพันธ์  (Association tract) เชื่อมเขตต่าง ๆ ในซีกสมองเดียวกัน  ใยประสาทสัมพันธ์ขนาดยาวเชื่อมกลีบสมองต่าง ๆ ที่อยู่ในซีกสมองเดียวกันเข้าด้วยกัน  ในขณะที่ใยประสาทสัมพันธ์ขนาดสั้นเชื่อมรอยนูน (gyrus) ต่าง ๆ ที่อยู่ในกลีบสมองเดียวกัน  บทบาทอย่างหนึ่งของใยประสาทสัมพันธ์ก็คือ  เชื่อมศูนย์การรับรู้ (perception) เข้ากับศูนย์ความจำ  (memory)  ในสมอง
โดยทั่ว ๆ ไป สมอง (โดยเฉพาะของเด็ก) สามารถปรับตัวให้เข้ากับความเสียหายที่เกิดขึ้นที่เนื้อขาว
โดยหาทางประสาทอื่นเพื่อเลี่ยงทางที่เกิดความเสียหายในเนื้อขาว
และดังนั้น  จึงสามารถรักษาความเชื่อมต่อกันระหว่างเขตต่าง ๆ ของเนื้อเทาได้เป็นอย่างดี[ต้องการอ้างอิง]
โดยที่ไม่เหมือนเนื้อเทา  ซึ่งถึงระดับการพัฒนาสูงสุดในช่วงอายุ 20-30 ปี
เนื้อขาวจะมีการพัฒนาต่อไปเรื่อย ๆ และจะถึงระดับการพัฒนาสูงสุดในช่วงอายุวัยกลางคน (Sowell et al., 2003) 
แต่ว่า  ก็ได้มีการทักท้วงประเด็นนี้ในหลายปีที่ผ่านมา
ในปี ค.ศ. 2009 บทความที่เขียนโดยแจน สโคล์ซ และคณะ 
ใช้การสร้างภาพแบบ Diffusion tensor imaging เพื่อจะแสดงความเปลี่ยนแปลงปริมาตรของเนื้อขาวซึ่งเป็นผลจากการเรียนรู้ทักษะการเคลื่อนไหวใหม่  (เช่น การโยนและรับลูกบอลหรือสิ่งของอย่างต่อเนื่อง)
งานวิจัยนี้สำคัญโดยเป็นงานแรกที่แสดงสหสัมพันธ์ของการเรียนรู้ทักษะการเคลื่อนไหว (motor learning) กับความเปลี่ยนแปลงในเนื้อขาว
เพราะก่อนหน้านี้  นักวิจัยจำนวนมากเชื่อว่าการเรียนรู้แบบนี้มีการสื่อโดยความเปลี่ยนแปลงของเด็นไดรต์เท่านั้น  
ซึ่งไม่มีในเนื้อขาว
ผู้ทำงานวิจัยเสนอว่า  ระดับการทำงานของกระแสไฟฟ้าในแอกซอนอาจจะเปลี่ยนการสร้างปลอกไมอิลินที่หุ้มแอกซอน 
แต่ว่า  ความเปลี่ยนแปลงของตัวแอกซอนเองเช่นการขยายขนาดเส้นผ่าศูนย์กลาง  หรือความเปลี่ยนแปลงความหนาแน่น  ก็อาจจะเป็นเหตุได้เหมือนกัน
ตำแหน่งที่อยู่

Corpus callosum สร้างภาพโดย Diffusion MRI
เนื้อขาวเป็นเนื้อเยื่อหลักในส่วนลึกของสมองและส่วนผิวของไขสันหลัง
กลุ่มต่าง ๆ ของเซลล์ประสาทในเนื้อเทา
เช่น กลุ่มปมประสาทฐาน (คือ นิวเคลียสมีหาง, putamen, globus pallidus, กลุ่มนิวเคลียสใต้ทาลามัส, nucleus accumbens)
และกลุ่มนิวเคลียสในก้านสมอง (red nucleus, substantia nigra, cranial nerve nuclei)
กระจายไปทั่วเนื้อขาวในเปลือกสมอง
ซีรีเบลลัมก็มีโครงสร้างคล้ายกับซีรีบรัม
คือ  มีเปลือกเป็น  ส่วนนอกของสมองน้อย (cerebellar cortex)
มีเนื้อขาว  (cerebellar white matter)  ที่อยู่ลึกลงไป  (เรียกว่า arbor vitae)
และกลุ่มต่าง ๆ ของเซลล์ประสาทในเนื้อเทาที่มีเนื้อขาวล้อมรอบ
(เช่น dentate nucleus, globose nucleus, emboliform nucleus, และ fastigial nucleus)
โพรงสมองต่าง ๆ ที่เต็มไปด้วยน้ำ
(เช่น โพรงสมองข้าง, โพรงสมองที่ 3, ท่อน้ำสมอง, โพรงสมองที่ 4)
ก็อยู่ลึกภายในเนื้อขาวของซีรีเบลลัมเช่นกัน
ความสำคัญทางคลินิก

โรคมัลติเพิล สเกลอโรซิส (ตัวย่อ MS) เป็นโรคที่สามัญที่สุดที่มีผลต่อเนื้อขาว
ในรอยโรคที่เกิดจาก MS ปลอกไมอิลินที่เป็นฉนวนของแอกซอนถูกทำลายจากการอักเสบ
ความเปลี่ยนแปลงในเนื้อขาวโดยการสั่งสมแอมีลอยด์  มีความสัมพันธ์ของโรคอัลไซเมอร์และโรคระบบประสาทเสื่อมอื่น ๆ 
แต่ว่า  ความบาดเจ็บที่เนื้อขาว  (เช่นการฉีกออกของแอกซอน)  อาจจะหายได้  เปรียบเทียบกับความบาดเจ็บที่เนื้อเทา  ซึ่งยากที่จะหายได้
ความเปลี่ยนแปลงอื่น ๆ ของเนื้อขาวที่เกิดโดยสามัญมาพร้อมกับความชรารวมทั้ง leukoaraiosis
ซึ่งก็คือความบางลงของเนื้อขาวที่อาจเกิดขึ้นด้วยเหตุหลายอย่าง
เช่นการสูญเสียปลอกไมอิลิน  การสูญเสียแอกซอน  และความเสียหายของแนวกั้นระหว่างเลือดและสมอง  (blood–brain barrier)
การศึกษาเนื้อขาวได้เกิดความก้าวหน้าอย่างสำคัญเพราะเทคนิคการสร้างภาพสมอง  (neuroimaging)  ใหม่ที่เรียกว่า  diffusion tensor imaging
โดยใช้ประกอบกับเครื่องกราดภาพสมอง MRI
โดยปี ค.ศ. 2007 มีการตีพิมพ์บทความเกี่ยวกับเนื้อขาวกว่า 700 บทความ
เชิงอรรถและอ้างอิง

1 2 3  "ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑"
↑  Fields, Douglas (March 2008). "White Matter". Scientific American. 298 (3): 54–61. doi:10.1038/scientificamerican0308-54.
↑  Klein, S.B., & Thorne, B.M. Biological Psychology. Worth Publishers: New York. 2007.
1 2  Schuz, A. Braitenberg, V. (2002) . "The human cortical white matter: Quantitative aspects of cortico-cortical long-range connectivity". Cortical Areas: Unity and Diversity, Conceptual Advances in Brain Research. pp 377–386 Taylor and Francis London. ISBN 978-0-415-27723-5
↑  Leenders, KL; Perani, D; Lammertsma, AA; Heather, JD; Buckingham, P; Healy, MJ; Gibbs, JM; Wise, RJ; Hatazawa, J (1990). "Cerebral blood flow, blood volume and oxygen utilization. Normal values and effect of age". Brain : a journal of neurology. 113 ( Pt 1): 27–47. doi:10.1093/brain/113.1.27. PMID 2302536.
1 2 3  Marner, L; Nyengaard, JR; Tang, Y; Pakkenberg, B (2003). "Marked loss of myelinated nerve fibers in the human brain with age". The Journal of comparative neurology. 462 (2): 144–52. doi:10.1002/cne.10714. PMID 12794739.
↑  Saladin, Kenneth (2012). Anatomy & Physiology: The Unity of Form and Function. New York: McGraw Hill. pp. 531. ISBN 978-0-07-337825-1.
↑  "Training induces changes in white-matter architecture". Nature Neuroscience. สืบค้นเมื่อ 2009-10-11.
1 2  Diffusion tensor imaging (ตัวย่อ DTI) เป็นเทคนิคในการสร้างภาพ MRI ที่สามารถทำให้วัดการแพร่ (diffusion) ของโมเลกุลน้ำในเนื้อเยื่อเพื่อที่จะสร้างภาพใยประสาท  แทนที่จะใช้ค่าวัดนั้นในการกำหนดค่าความต่างหรือสีของพิกเซลในภาพ  นอกจากนั้นแล้ว DTI ยังสามารถให้ข้อมูลเกี่ยวกับโครงสร้างของกล้ามเนื้อรวมทั้งหัวใจ  และเนื้อเยื่อประเภทอื่น ๆ เช่นต่อมลูกหมาก DTI เป็นวิธีหนึ่งของการสร้างภาพโดย Diffusion MRI
1 2 3  DMRI (แปลว่า การสร้างภาพ MRI โดยการแพร่) เป็นการสร้างภาพโดย MRI ที่สามารถแสดงการแพร่  (diffusion) ของโมเลกุลต่าง ๆ โดยเฉพาะของน้ำ  ผ่านเนื้อเยื่อในร่างกายของสิ่งมีชีวิต  (in vivo)  โดยไม่ต้องอาศัยการเจาะการผ่าตัด  และเพราะว่า  การแพร่ของโมเลกุลไม่ได้เกิดขึ้นอย่างไม่มีอุปสรรค  คือต้องผ่านปฏิกิริยาร่วมกับตัวอุปสรรคหลายอย่าง  เช่นแมโครโมเลกุล  ใยเส้น  และเยื่อหุ้มเซลล์เป็นต้น  ดังนั้น  ลักษณะการแพร่ของโมเลกุลน้ำจึงสามารถแสดงให้เห็นรายละเอียดระดับจุลทรรศน์  (microsopic)  ของโครงสร้างเนื้อเยื่อหลาย ๆ อย่าง  ไม่ว่าจะเป็นแบบปกติหรือมีโรค
↑  "White Matter Matters". Dolan DNA Learning Center. คลังข้อมูลเก่าเก็บจากแหล่งเดิมเมื่อ 2009-11-12. สืบค้นเมื่อ 2009-10-19.
↑  Assaf Y, Pasternak O (2008). "Diffusion tensor imaging (DTI) -based white matter mapping in brain research: a review". J. Mol. Neurosci. 34 (1): 51–61. doi:10.1007/s12031-007-0029-0. PMID 18157658.
แหล่งข้อมูลอื่น

White Matter Atlas
White+matter จากเว็บไซต์  eMedicine Dictionary
สมองด้านใน  (median) แบ่งตามระนาบซ้ายขวา  (sagittal)  ส่วนหน้าของศีรษะอยู่ด้านซ้าย  Corpus callosum  เห็นที่ส่วนกลาง  มีสีเทาอ่อน  ส่วนที่เรียกว่า genu และ rostrum อยู่ตรงกลางด้านซ้าย ส่วนที่เรียกว่า splenium อยู่ตรงกลางด้านขวา.  ใยประสาทแนวเชื่อมอื่นที่เห็นได้ในรูป คือ posterior commissure ใต้ splenium และ anterior commissure ด้านขวาของ rostrum
เบน พาร์กินสัน (นักฟุตบอล)

| ข้อมูลส่วนตัว |
| --- | --- | --- | --- |
วันเกิด:   (2005-03-10) 10 มีนาคม ค.ศ. 2005 (19 ปี)
สถานที่เกิด:  เดอรัม อังกฤษ
ตำแหน่ง:  กองหน้า
ข้อมูลสโมสร
สโมสรปัจจุบัน:  นิวคาสเซิลยูไนเต็ด
หมายเลข:  63
สโมสรเยาวชน
2012–:  นิวคาสเซิลยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2023– |  นิวคาสเซิลยูไนเต็ด |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 19:34, 11 พฤศจิกายน 2023 (UTC)
เบน พาร์กินสัน (อังกฤษ: Ben Parkinson; เกิด 10 มีนาคม 2005) เป็นนักฟุตบอลอาชีพชาวอังกฤษ ปัจจุบันเล่นในตำแหน่งกองหน้าให้กับนิวคาสเซิลยูไนเต็ด
อาชีพ > นิวคาสเซิลยูไนเต็ด

พาร์กินสันเข้าร่วมสถาบันของสโมสรเมื่ออายุ 7 ขวบ เขาประเดิมสนามให้กับสโมสรในเกมพรีเมียร์ลีกที่ออกไปพ่าย สโมสรฟุตบอลบอร์นมัท 0–2 เมื่อวันที่ 11 พฤศจิกายน 2023
เบน เมนเดลโซห์น

| Ben Mendelsohn |
| --- | --- |
Mendelsohn in 2017
เกิด: Paul Benjamin Mendelsohn  (1969-04-03) 3 เมษายน ค.ศ. 1969 (55 ปี) Melbourne, Victoria, Australia
สัญชาติ: Australian
อาชีพ: Actor
ปีปฏิบัติงาน: 1984–present
คู่สมรส: Emma Forrest (สมรส 2012; หย่า 2016)
บุตร: 2
พอล เบนจามิน เมนเดลโซห์น (อังกฤษ: Paul Benjamin Mendelsohn); เกิด 3 เมษายน พ.ศ. 2512) เป็นนักแสดงชาวออสเตรเลียผู้ซึ่งได้รับความนิยมเป็นครั้งแรกในออสเตรเลียจากบทบาทที่โดดเด่นใน The Year My Voice Broke (1987)
ตั้งแต่นั้นมาเขามีบทบาทในภาพยนตร์เช่น Animal Kingdom (2010), The Dark Knight Rises (2012), Starred Up (2013), Mississippi Grind (2015), Rogue One (2016), Darkest Hour (2017) และ  Ready Player One ของ Steven Spielberg (2018) ในปี พ.ศ. 2560 เขาเข้าร่วมจักรวาลภาพยนตร์มาร์เวลในบท Talos ใน Captain Marvel (2019) และ Spider-Man: Far From Home (2019)
เมนเดลโซห์นแสดงในซีรีส์ต้นฉบับของ Netflix เรือง Bloodline (2015–2017) ซึ่งเขาได้รับรางวัล Primetime Emmy Award สาขานักแสดงสมทบชายยอดเยี่ยม ในซีรีส์ดราม่าในปี พ.ศ. 2559 ต่อมาในปี พ.ศ. 2563 เมนเดลโซห์นรับบทนักแสดงนำในละครเรื่องอาชญากรรมของ HBO เรื่อง The Outsider
เบกซ์ฮิลล์-ออน-ซี

ที่ตั้งถิ่นฐานของมนุษย์ในอังกฤษ
| เบกซ์ฮิลล์ เบกซ์ฮิลล์-ออน-ซี |
| --- | --- |
 ป้ายแสดงชื่อเมืองพร้อมตราประจำเมือง
 ธง
เบกซ์ฮิลล์ที่ตั้งในthe United Kingdom
พื้นที่: 32.31 ตารางกิโลเมตร (12.47 ตารางไมล์) 
ประชากร: 41,173 (2007)   43,478 (2015)
• ความหนาแน่น: 1,274/sq mi (492/km2)
โอเอสกริด: TQ737092
• ลอนดอน: 51 ไมล์ (82 กิโลเมตร) NNW
อำเภอ: Rother
เชอร์เคาน์ที: อีสต์ซัสเซ็กซ์
ประเทศ: อังกฤษ
รัฐเอกราช: สหราชอาณาจักร
โพสท์ทาวน์: BEXHILL-ON-SEA
เขตรหัสไปรษณีย์: TN39-40
รหัสโทรศัพท์: 01424
รัฐสภาสหราชอาณาจักร: เบกซ์ฮิลล์-ออน-ซี
 รายชื่อสถานที่ สหราชอาณาจักร ประเทศอังกฤษ  50°51′N 0°28′E﻿ / ﻿50.85°N 0.47°E﻿ / 50.85; 0.47
เบกซ์ฮิลล์-ออน-ซี หรือเรียกสั้น ๆ ว่า เบกซ์ฮิลล์ (อังกฤษ: Bexhill-on-Sea หรือ Bexhill) เป็นเมืองตากอากาศริมชายฝั่งทะเล ตั้งอยู่ในมณฑลอีสต์ซัสเซกซ์ (East Sussex) ทางตอนใต้ของอังกฤษ
ประวัติศาสตร์ช่วงแรกเริ่ม

หลักฐานการตั้งถิ่นฐานครั้งแรกเท่าที่ทราบ มาจากการขุดค้นพบซากเรือยุคแรก ๆ ที่สวนสาธารณะอีเกอร์ตัน ตัวเมืองนั้นได้มีการก่อตั้งอย่างเป็นทางการเมื่อปี ค.ศ.772 ในปีนั้น พระเจ้าออฟฟาที่สอง กษัตริย์แห่งเมอร์เชียทรงอนุญาตให้บิชอปออสวัลด์สร้างโบสถ์ขึ้น
โบสถ์นี้เป็นของคฤหาสน์เบกซ์ฮิลล์ เรื่อยมา จนกระทั่งสมเด็จพระราชินีอลิซาเบธที่หนึ่งทรงเข้าครอบครองในปี 1590 และทรงมอบให้แก่ทอมัส แซกวิลล์ ซึ่งต่อมาได้เป็นบารอนบักเฮิสต์ และในปี 1603 โธมัสได้รับการแต่งตั้งให้เป็นเอิร์ลที่ 1 แห่งดอร์เซต ปี 1813 บุรุษคนสุดท้ายในตระกูลของเอิร์ลได้สิ้นชีวิตลง อลิซาเบธ แซกวิลล์ ได้สมรสกับเอิร์ล เด ลา แวร์ที่ 5 หลังจากนั้นเธอและสามีได้รับสืบทอดการครอบครองที่ดินในเบกซ์ฮิลล์ เหตุการณ์ในประวัติศาสตร์ช่วงแรก ๆ นี้ยังเหลือร่องรอยอยู่ในชื่อของถนน เช่น ถนนแซกวิลล์ ถนนบักเฮิสต์ ถนนเดลาแวร์ และถนนคิงออฟฟา
เบกซ์ฮิลล์ในฐานะเมืองตากอากาศ

เอิร์ลที่ 7 ได้มีความคิดที่จะพัฒนาหมู่บ้านบนเนินเขารอบ ๆ โบสถ์ให้เป็นแหล่งพักตากอากาศชายทะเล ซึ่งเขาได้ตั้งชื่อว่า เบกซ์ฮิลล์-ออน-ซี และเขาได้ริเริ่มสร้างกำแพงริมทะเลขึ้นทางใต้ของหมู่บ้าน และถนนที่ทอดยาวเหนือกำแพงก็ได้รับการตั้งชื่อว่า ถนนเดอ ลา แวร์ บ้านขนาดใหญ่หลายหลังได้เริ่มก่อสร้างตั้งแต่บริเวณกำแพงนี้ และเป็นการถือกำเนิดของเมืองใหม่ ต่อมาในปี 1890 โรงแรมแซควิลล์อันหรูหราก็ได้ถูกสร้างขึ้น
ทางรถไฟสายแรกที่เข้าถึงเมืองนี้ ถูกสร้างขึ้นโดยบริษัท Brighton, Lewes and Hastings Railway เมื่อวันที่ 27 มิถุนายน 1846 ส่วนสถานีรถไฟที่ตั้งอยู่ในปัจจุบันนี้ ถูกสร้างขึ้นในปี 1891 ซึ่งเป็นช่วงเวลาที่เมืองนี้เริ่มได้รับความนิยมจากนักท่องเที่ยวแล้ว และทางรถไฟสายที่สองก็ได้สร้างขึ้นโดยบริษัท South Eastern Railway โดยทางรถไฟสายนี้เป็นสายที่แยกสาขามาจากคราวเฮิสต์ และตรงเข้าสู่เมืองจากทิศเหนือ แต่ในวันที่ 15 มิถุนายน 1964 ทางรถไฟสายนี้ก็ได้ถูกปิดลง
แหล่งข้อมูลอื่น

เบกซ์ฮิลล์-ออน-ซี ที่เว็บไซต์ Curlie
Bexhill-OSM - A community built map. Discover points of interest, walking directions and other information.
Discover Bexhill - Non-profit guide to Bexhill's history and tourist information
1066 Country - Official Destination Management Organisation
De La Warr Pavilion
เบนจามิน แกรม

| เบนจามิน แกรม |
| --- | --- |
เกิด: Benjamin Grossbaum 09 พฤษภาคม ค.ศ. 1894(1894-05-09) London, England, UK
เสียชีวิต: 21 กันยายน ค.ศ. 1976(1976-09-21) (82 ปี) Aix-en-Provence, France
สัญชาติ: อเมริกัน
ศิษย์เก่า: มหาวิทยาลัยโคลัมเบีย
เบนจามิน แกรม (อังกฤษ: Benjamin Graham สกุลเดิม กรอสเบาม์ (Grossbaum) เกิด 9 พฤษภาคม ค.ศ. 1894 – 21 กันยายน ค.ศ. 1976) เป็นนักลงทุน นักเศรษฐศาสตร์ อาจารย์ ชาวอเมริกันที่เกิดในอังกฤษ เป็นที่รู้จักในฐานะ "บิดาแห่งการลงทุนแบบเน้นคุณค่า" และได้เขียนหนังสือที่สำคัญสองเล่มในการลงทุนแบบนีโอคลาสสิก เรื่อง Security Analysis (1934) ร่วมเขียนกับเดวิด ดอดด์ และ The Intelligent Investor (1949) หลักปรัชญาการลงทุนของเขาให้ความสำคัญกับจิตวิทยาการลงทุน, การมีหนี้ให้น้อยที่สุด, การลงทุนแบบซื้อและถือ, การวิเคราะห์พื้นฐาน, การกระจายธุรกิจแบบเกาะกลุ่ม, การซื้อหุ้นที่มีส่วนต่างความปลอดภัย, การลงทุนแบบนักเคลื่อนไหว และกรอบความคิดการลงทุนแบบสวนกระแส
หลังจากที่ศึกษาจบจากมหาวิทยาลัยโคลัมเบียเมื่ออายุ 20 ปี เขาก็เริ่มทำงานที่วอลล์สตรีต จนได้ก่อตั้งห้างหุ้นส่วนจำกัดแกรม-นิวแมน หลังจากเขาได้จ้างอดีตนักศึกษาที่ชื่อ วอร์เรน บัฟเฟตต์เข้าทำงาน ก็กลับไปสอนที่มหาวิทยาลัยเก่าของเขา และต่อมาสอนที่ UCLA Anderson School of Management ที่มหาวิทยาลัยแคลิฟอร์เนีย ลอสแอนเจลิส
ผลงานของเขาด้านเศรษฐศาสตร์การจัดการและการลงทุน นำไปสู่คลื่นลูกใหม่ของการลงทุนแบบเน้นคุณค่าในกองทุนรวม กองทุนบริหารความเสี่ยง บริษัทที่ทำธุรกิจโดยเน้นลงทุนในบริษัท และเครื่องมือในการลงทุน ตลอดในการทำงานแกรมมีลูกศิษย์มากมายที่ประสบความสำเร็จในโลกการลงทุน อาทิ บัฟเฟตต์ ที่เขาระบุว่าแกรมเป็นบุคคลที่มีอิทธิพลมากที่สุดในชีวิตลำดับที่สอง รองจากพ่อของเขาเอง
เบนิน (แก้ความกำกวม)

เบนิน (อังกฤษ: Benin) อาจหมายถึง
จักรวรรดิเบนิน (Benin Empire) ค.ศ. 1180–1897
สาธารณรัฐเบนิน (Republic of Benin) ค.ศ. 1967 รัฐที่แยกตัวออกจากไนจีเรียแต่ไม่ได้รับการยอมรับ
สาธารณรัฐประชาชนเบนิน (People's Republic of Benin) ค.ศ. 1975–1990
สาธารณรัฐเบนิน (Republic of Benin) หรือประเทศเบนิน ค.ศ. 1990–ปัจจุบัน
เบนินซิตี เมืองหนึ่งในไนจีเรีย
อ่าวเบนิน
แม่น้ำเบนิน
เบตตี และ จอร์จ คูมเบียส์

เบตตี คูมเบียส์ (อังกฤษ: Betty Coumbias) และ จอร์จ คูมเบียส์ (อังกฤษ: George Coumbias) เป็นคู่สามีภรรยาชาวแคนาดาที่ต่อมาเป็นคู่สมรสคู่แรกที่ได้กระทำการฆ่าตัวตายต่อเนื่องกันโดยถูกต้องตามกฎหมาย ทั้งสองปรากฏในสารคดี ปี 2007 เรื่อง The Suicide Tourist เนื่องจากการฆ่าตัวตายภายใต้การช่วยเหลือของแพทย์หรือบุคคลอื่น (assisted suicide) เป็นสิ่งผิดกฎหมายในประเทศแคนาดาในขณะนั้น ทั้งคู่จึงออกเดินทางไปยังประเทศสวิตเซอร์แลนด์เพื่อได้รับการอนุมัติทางกฎหมายจากรัฐบาลสวิตเซอร์แลนด์ในการฆ่าตัวตายภายใต้การช่วยเหลือของบุคคลอื่น
เรื่องที่ประหลาดของคู่นี้จากบรรดาบุคคลอื่นที่ประสงค์การการุณยฆาตคือถึงแม้จอร์จจะป่วยด้วยโรคหัวใจ แต่เบตตีมีรายงานว่าเธอมีสุขภาพที่ดี
ลุดวิก มิเนลลี (Ludwig Minelli) ผู้อำนวยการของดิกนิตัส กลุ่มสนับสนุนการฆ่าตัวตายภายใต้ความช่วยเหลือของบุคคลอื่น ยื่นเรื่องต่อเขตปกครองซือริชเพื่อขอรับแพทย์ภายใต้กฎหมายในการอนุมัติการให้บุคคลผู้มีสุขภาพดีเข้ารับการฆ่าตัวตาย
ในปี 2009 เบตตีถูกตรวจพบด้วยโรคมะเร็งและเสียชีวิต ในขณะที่จอร์จยังคงมีชีวิตอยู่ต่อไปภายใต้สภาวะโรคหัวใจ จนกระทั่งเสียชีวิตในปี 2016
ดูเพิ่ม

การฆ่าตัวตายภายใต้ความช่วยเหลือของแพทย์หรือบุคคลอื่น
การุณยฆาต
การท่องเที่ยวเพื่อการฆ่าตัวตาย
แหล่งข้อมูลอื่น

The Suicide Tourist | FRONTLINE | PBS
"Frontline" The Suicide Tourist (TV Episode 2010) ที่อินเทอร์เน็ตมูวีเดตาเบส  (54 min)
The Suicide Tourist ที่อินเทอร์เน็ตมูวีเดตาเบส  (56 min | 90 min | 50 min)
| ด ค กกรณีทางจริยธรรมแพทย์ |
| --- | --- |
การฆ่าตัวตาย   ภายใต้การช่วยเหลือของแพทย์ :  เบตตี และ จอร์จ คูมเบียส์  แดกซ์ คอเวิร์ท  จีโอฟานนี นูโวลี  ซู โรดริเกซ  รามอน ซัมเปโดร  ปีเอร์จีออร์โจ เวลบี  แจ็ก เควอร์เกียน 
การุณยฆาต/ การระงับการรักษาทางการแพทย์:  แอนดรูว์ เบดเนอร์  ทอนี แบลนด์  แครอล คาร์  กฎหมายทารกโด  เอลูอานา เองกลาโร  จูน ฮาร์ทลี  วินเซนต์ แลมเบิร์ท  รอเบิร์ท ลาทิเมอร์  ทารกเอ็ม  แฮเล พูทร์  คาเรน แอนน์ ควินแลน  กรณีเทร์รี ไชโว  กลอเรีย เทย์เลอร์ 
ความเห็นทางการแพทย์ ที่ขัดกับของ ผู้ป่วย/ผู้ปกครอง/ผู้พิทักษ์:  คดีระหว่างเบทานคอร์ทกับทรินิทัส  คดีระหว่างรัฐแมสซาชูเซตส์กับทวิทเชลล์  มอร์เดชาย ดอฟ บรอดี  คดีระหว่างแลนทซ์กับโคลแมน  กรณีแอลฟี อีแวนส์  กรณีชาร์ลี การ์ด  เทียร์ฮัสแฮปเทกีริส  รอม ฮูเบน  กรณีซัน ฮัดซัน  ทารกเค  กรณีอัชยา คิง  เจสซี คูชิน  กรณีจอเซฟ มาราชลี  กรณีจาฮี แม็กมัธ  กรณีสปีโร นิโกลูซอส  กรณีอรุณา ศานบาค  เดวิด เวตเตอร์ 
การยินยอมโดยรับทราบ ในการเข้ารับการรักษา:  การรักษาแอชลีย์  ความสามารถกิลลิก  คดีความแมเรียน  คดีระหว่างสโรลนดอร์ฟ กับสมาคมโรงพยาบาลนิวยอร์ก  คริสเตียน วึลลิง 
การวิจัย:  อัลเบิร์ท สตีเวนส์  การทดลองทางตจวิทยาของออลเบิร์ท คลิกแมน  การรักษาด้วยดีพสลีพ  การพิจารณาคดีแพทย์  การทดลองซิฟิลิสในกัวเตมาลา  เฮนเรียตตา แล็กส์  การทดลองฉายรังสีต่อมนุษย์  เจ. มาเรียน ซิมส์  เจส เกลซิงเงอร์  จอเซฟ กิลเบิร์ท ฮามิลทัน  คดีระหว่างมัวเร กับ สภามหาวิทยาลัยแคลิฟอร์เนีย  ศัลยศาสตร์เพื่อวัตถุประสงค์ทางจิตเวชศาสตร์  การทดลองกับชาวอเมริกันผิวดำ  การทดลองของมิลแกรม  การศึกษามอนสเตอร์  การทดลองไอโอดีนกัมมันตรังสี  การวิจัยมะเร็งที่สกิดโรว์  การทดลองเรือนจำสแตนฟอร์ด  งานวิจัยฉบับที่ 329  การฉีดพลูโทเนียม  การทดลองเรื่องซิฟิลิสที่ทัสคีกี  โรงเรียนสเกตวิลโลว์บรูค  คดีระหว่างกรีนเบิร์ก กับสถาบันวิจัยโรงพยาบาลเด็กไมอามี
เบนจามิน แบร็ต

| เบนจามิน แบร็ต |
| --- | --- |
รอบปฐมทัศน์เรื่อง The Great Raid, 2005
สารนิเทศภูมิหลัง
เกิด:  (1963-12-16) 16 ธันวาคม ค.ศ. 1963 (61 ปี) ซานฟรานซิสโก รัฐแคลิฟอร์เนีย สหรัฐอเมริกา
คู่สมรส: Talisa Soto (2002-ปัจจุบัน)
อาชีพ: นักแสดง
ปีที่แสดง: 1987–ปัจจุบัน
เบนจามิน แบร็ต (อังกฤษ: Benjamin Bratt) เกิดเมื่อวันที่ 16 ธันวาคม ค.ศ. 1963 เป็นนักแสดงชาวอเมริกัน เขามีชื่อเสียงจากการรับบทเป็น เรย์ เคอร์ติส ในซีรีส์โทรทัศน์เรื่อง Law & Order เขายังปรากฏตัวในภาพยนตร์เรื่อง Blood in Blood Out, Miss Congeniality, Traffic, และ Piñero เขายังแสดงในละครดราม่าทางช่องเอแอนด์อี เรื่อง The Cleaner
เบน คิงสลีย์

| เซอร์ เบน คิงสลีย์ |
| --- | --- |
เบน คิงสลีย์ ที่งานแซนดิเอโกคอมิก-คอน 2014
เกิด: กฤษณะ บัณฑิต พานจิ  (1943-12-31) 31 ธันวาคม ค.ศ. 1943 (81 ปี) สเนนตัน, ยอร์กเชอร์, อังกฤษ
อาชีพ: นักแสดง
ปีปฏิบัติงาน: ค.ศ. 1966–ปัจจุบัน
คู่สมรส: แองเจลา โมแรนต์ (สมรส 1966; หย่า 1976) อลิสัน ซัตคลิฟฟ์ (สมรส 1978; หย่า 1992) อเล็กซานดรา คริสมันน์ (สมรส 2003; หย่า 2005) ดาเนียลา ลาเวนเดอร์ (สมรส 2007)
บุตร: 4; รวมไปถึง เฟอร์ดินานด์
ลายมือชื่อ

เซอร์ เบน คิงสลีย์ (อังกฤษ: Sir Ben Kingsley) เป็นนักแสดงชาวอังกฤษ เจ้าของรางวัลการแสดงทั้งรางวัลออสการ์ รางวัลบาฟตา รางวัลลูกโลกทองคำ และรางวัลของสมาคมนักแสดงอาชีพแห่งอเมริกา มีชื่อเสียงจากการรับบท มหาตมะ คานธี ในภาพยนตร์เรื่อง Ghandhi ในปี 1982 ของริชาร์ด แอทเทนบอโร และบท อิตซัก สเติร์น ในภาพยนตร์ Schindler’s List ปี 1993 ของสตีเวน สปีลเบิร์ก
เบน คิงสลีย์ เดิมมีชื่อว่า "กฤษณะ บัณฑิต พานจิ" (อังกฤษ: Krishna Pandit Bhanji)  เกิดในประเทศอังกฤษ  บิดาเป็นแพทย์ชาวอังกฤษเชื้อสายอินเดียที่นับถือศาสนาฮินดู ซึ่งเกิดที่ประเทศเคนยา และเติบโตที่แซนซิบาร์ ประเทศแทนซาเนีย  ส่วนมารดาเป็นนางแบบและนักแสดงชาวอังกฤษเชื้อสายยิว-รัสเซีย   เขาเปลี่ยนชื่อเป็น เบน คิงสลีย์ ตั้งแต่ประมาณปี 1977 เมื่อเริ่มอาชีพการแสดง เพื่อหลีกเลี่ยงการเหยียดผิวหากใช้ชื่อในภาษาต่างด้าว 
เบน มีชื่อเสียงจากการรับบทมหาตมา คานธีีในภาพยนตร์ชีวประวัติเรื่อง คานธี  ในปี ค.ศ. 1982 และได้รางวัลออสการ์ สาขานักแสดงนำชายยอดเยี่ยมจากเรื่องดังกล่าว
แหล่งข้อมูลอื่น

Ben Kingsley ที่อินเทอร์เน็ตมูวีเดตาเบส
| ด ค กรางวัลออสการ์ สาขานักแสดงนำชายยอดเยี่ยม |
| --- | --- |
1928–1940:  เอมีล ยันนิงส์ (1928)  วอร์เนอร์ แบ็กซ์เตอร์ (1929)  จอร์จ อาร์ลิสส์ (1930)  ลิโอเนล แบร์รีมัวร์ (1931)  เฟรดริก มาร์ช/วอลเลซ บีรี (1932)  ชาลส์ ลาฟตัน (1933)  คลาร์ก เกเบิล (1934)  วิกเตอร์ แม็กลาเกล็น (1935)  พอล มุนี (1936)  สเปนเซอร์ เทรซี (1937)  สเปนเซอร์ เทรซี (1938)  รอเบิร์ต ดอแนต (1939)  เจมส์ สจวร์ต (1940) 
1941–1960:  แกรี คูเปอร์ (1941)  เจมส์ แคกนีย์ (1942)  พอล ลูคัส (1943)  บิง ครอสบี (1944)  เรย์ มิลแลนด์ (1945)  เฟรดริก มาร์ช (1946)  โรนัลด์ คอลแมน (1947)  ลอเรนซ์ โอลิวีเอร์ (1948)  บรอเดริก ครอว์ฟอร์ด (1949)  โฮเซ เฟร์เรร์ (1950)  ฮัมฟรีย์ โบการ์ต (1951)  แกรี คูเปอร์ (1952)  วิลเลียม โฮลเดน (1953)  มาร์ลอน แบรนโด (1954)  เออร์เนสต์ บอร์กไนน์ (1955)  ยูล บรีนเนอร์ (1956)  อเล็ก กินเนสส์ (1957)  เดวิด นิเวน (1958)  ชาร์ลตัน เฮสตัน (1959)  เบิร์ต แลนแคสเตอร์ (1960) 
1961–1980:  มักซีมีเลียน เชลล์ (1961)  เกรกอรี เพก (1962)  ซิดนีย์ พอยเทียร์ (1963)  เรกซ์ แฮร์ริสัน (1964)  ลี มาร์วิน (1965)  พอล สโกฟีลด์ (1966)  ร็อด ชไตเกอร์ (1967)  คลิฟฟ์ รอเบิร์ตสัน (1968)  จอห์น เวย์น (1969)  จอร์จ ซี. สกอตต์ (1970)  จีน แฮกแมน (1971)  มาร์ลอน แบรนโด (1972)  แจ็ก เลมมอน (1973)  อาร์ต คาร์นีย์ (1974)  แจ็ก นิโคลสัน (1975)  ปีเตอร์ ฟินช์ (1976)  ริชาร์ด เดรย์ฟัส (1977)  จอน วอยต์ (1978)  ดัสติน ฮอฟแมน (1979)  โรเบิร์ต เดอ นิโร (1980) 
1981–2000:  เฮนรี ฟอนดา (1981)  เบน คิงสลีย์ (1982)  โรเบิร์ต ดูวัล (1983)  เอฟ. เมอร์รีย์ เอบราฮัม (1984)  วิลเลียม เฮิร์ต (1985)  พอล นิวแมน (1986)  ไมเคิล ดักลาส (1987)  ดัสติน ฮอฟแมน (1988)  แดเนียล เดย์-ลูวิส (1989)  เจเรมี ไอเอินส์ (1990)  แอนโทนี ฮ็อปกินส์ (1991)  อัล ปาชิโน (1992)  ทอม แฮงส์ (1993)  ทอม แฮงส์ (1994)  นิโคลัส เคจ (1995)  เจฟฟรีย์ รัช (1996)  แจ็ก นิโคลสัน (1997)  โรแบร์โต เบนิญญี (1998)  เควิน สเปซีย์ (1999)  รัสเซล โครว์ (2000) 
2001–ปัจจุบัน:  เดนเซล วอชิงตัน (2001)  เอเดรียน โบรดี (2002)  ฌอน เพนน์ (2003)  เจมี ฟ็อกซ์ (2004)  ฟิลิป ซีมัวร์ ฮอฟฟ์แมน (2005)  ฟอเรสต์ วิตเทกเกอร์ (2006)  แดเนียล เดย์-ลูวิส (2007)  ฌอน เพนน์ (2008)  เจฟฟ์ บริดเจส (2009)  โคลิน เฟิร์ธ (2010)  ฌ็อง ดูว์ฌาร์แด็ง (2011)  แดเนียล เดย์-ลูวิส (2012)  แมทธิว แม็คคอนาเฮย์ (2013)  เอดดี เรดเมน (2014)  ลีโอนาร์โด ดิแคพรีโอ (2015)  เคซีย์ แอฟเฟล็ก (2016)  แกรี โอลด์แมน (2017)  รามี แมลิก (2018)  วาคีน ฟีนิกซ์ (2019)  แอนโทนี ฮ็อปกินส์ (2020)  วิลล์ สมิธ (2021)  เบรนแดน เฟรเซอร์ (2022)  คิลเลียน เมอร์ฟี (2023)
เบน สติลเลอร์

| เบน สติลเลอร์ |
| --- | --- |
เบน สติลเลอร์ ในปี 2010
สารนิเทศภูมิหลัง
ชื่อเกิด: เบนจามิน เอ็ดเวิร์ด สติลเลอร์
เกิด:  (1965-11-30) 30 พฤศจิกายน ค.ศ. 1965 (59 ปี) นครนิวยอร์ก รัฐนิวยอร์ก สหรัฐอเมริกา
อาชีพ: นักแสดง ผู้กำกับ ผู้สร้างภาพยนตร์
เอมมี: Outstanding Individual Achievement in Writing in a Variety or Music Program   1993 The Ben Stiller Show
เบนจามิน เอ็ดเวิร์ด สติลเลอร์ (อังกฤษ: Benjamin Edward Stiller) เกิดเมื่อวันที่ 30 พฤศจิกายน ค.ศ. 1965 เป็นนักแสดง ผู้กำกับ ผู้สร้างภาพยนตร์ ชาวอเมริกัน เป็นบุตรชายของ เจอร์รี่ สติลเลอร์ และ แอนน์ เมียร่า ดาราดังจากรายการ The Ed Sullivan Show พออายุได้ 10 ปี เขาก็ได้ถ่ายหนังของเขาเองหลายเรื่องด้วยกล้องซูเปอร์เอท เขาได้เริ่มอาชีพในวงการบันเทิง  กับซีรีส์เรื่อง Kate McShane ซึ่งแม่ของเขาเป็นดารานำแสดง
ต่อมาเขาเข้าเรียนวิชาการภาพยนตร์ที่ UCLA แต่ก็เรียนไม่ถึงปีก็ออกจากมหาวิทยาลัย มาเน้นด้านการแสดง  เบนได้แสดงละครบรอดเวย์เรื่อง The House of Blue Leaves ซึ่งเป็นละครที่ได้รับรางวัลโทนี่อวอร์ดส และในระหว่างที่ แสดงละครนั้น เขาได้เริ่มเล่นบทตลก โดยมีภาพยนตร์เรื่อง Empire of the Sun และละครทีวีตามมา และยังได้แสดงละครสั้น เรื่อง The Color of Money จากนั้นเขา ได้เขียนบทและแสดงในรายการ Saturday Night Live จากนั้นเขามีรายการทางช่อง MTV เป็นของตัวเอง ชื่อรายการ The Ben Stiller Show ซึ่งแม้รายการจะอยู่ได้ไม่แน่ แต่ก็ทำให้เขาได้รับรางวัลเอ็มมี่ในปี 1993
ต่อมาเบน สติลเลอร์ หันมากำกับภาพยนตร์เรื่องแรกคือ Reality Bites ซึ่งประสบความสำเร็จทั้งด้านรายได้และเสียงวิจารณ์ที่ดี และได้กำกับอีกเรื่อง คือ The Cable Guy และต่อมาได้แสดงในภาพยนตร์เรื่อง Flirting with Disaster ก่อนที่จะได้เซ็น สัญญากับฟ็อกซ์ในปี 1997 เพื่อผลิตภาพยนตร์ให้กับ ฟ็อกซ์ 2000 อย่างน้อยสองเรื่อง
ในปี 1998 เมื่อเขาได้แสดงนำในภาพยนตร์สามเรื่อง ในบทบาทที่ต่างกันไปไม่ว่าจะเป็น บทชายหนุ่มผู้แสนดีในภาพยนตร์เรื่อง There’s Something About Mary, บทเสือผู้หญิงในเรื่อง Your Friends and Neighbors และบทคนติดเฮโรอีนในเรื่อง Permanent Midnight
แหล่งข้อมูลอื่น

เบน สติลเลอร์ ที่อินเทอร์เน็ตมูวีเดตาเบส
แม่แบบ:Mojo name
เบน สติลเลอร์ ที่เอกซ์ (ทวิตเตอร์)
เบน สติลเลอร์ (Ben Stiller) เก็บถาวร 2007-10-26 ที่ เวย์แบ็กแมชชีน movieseer.com